SCC ตั้ง 2 บริษัทย่อยในยุโรป หวังขยายเครือข่าย-ตลาดสินค้าใหม่
SCC ตั้ง 2 บริษัทย่อย "SENFI UK"-"SENFI Swiss" ในยุโรป หวังขยายเครือข่าย-ตลาดสินค้าใหม่
17 พ.ย. 2560

บริษัทปูนซิเมนต์ไทย จํากัด (มหาชน) หรือ SCC ระบุว่า บริษัทเอสซีจี เคมิคอลส์ จํากัด หรือ เอสซีจี เคมิคอลส์ ซึ่งเป็นบริษัทย่อยที่ถือหุ้นทั้งหมดโดย SCC ได้เข้าถือหุ้นทั้งหมดในบริษัทที่จัดตั้งขึ้นใหม่ในยุโรป 2 บริษัท คือ บริษัท SENFI UK Limited (SENFI UK) ตั้งขึ้นในสหราชอาณาจักร มีทุนจดทะเบียน 1 ล้านปอนด์ หรือประมาณ 45.4 ล้านบาท โดยมีวัตถุประสงค์หลักในการให้บริการด้านการวิจัยและพัฒนาซึ่งมุ่งเน้นไปที่งานวิจัยเกี่ยวกับการประยุกต์ใช้วัสดุใหม่ๆ
และ 2 บริษัท SENFI Swiss GmbH (SENFI Swiss) ตั้งขึ้นในเขตปกครอง Schaffhausen ประเทศสวิตเซอร์แลนด์ มีทุนจดทะเบียน 30,000 ฟรังก์ สวิส หรือประมาณ 1 ล้ านบาท เพื่อดําเนินงานด้านการตลาดสําหรับผลิตภัณฑ์ของเอสซีจี เคมิคอลส์ในตลาดที่พัฒนาแล้ว โดยเน้นวัสดุที่มีคุณสมบัติขั้นสูง (advanced materials)
สำหรับการจัดตั้ง 2 บริษัทใหม่เพื่อขยายเครือข่ายด้านนวัตกรรมและสํารวจโอกาสในการขยายตลาดสินค้าใหม่ที่ผลิตขึ้นด้วยเทคโนโลยีที่พัฒนาขึ้นเองไปยังลูกค้าระดับชั้นนําของโลก